Държавен вестник, бр. 7, 2004 г., стр. 62

С Т Р .  62
Д Ъ Р Ж А В Е Н   В Е С Т Н И К
Б Р О Й  7
(5) Заседания на националния съвет се про-
веждат най-малко един път годишно, както и
при всички случаи на свлачищна и поройна
активност, довела до бедствени последици.
(6) Заседанията на националния съвет се
свикват от неговия председател и се считат за
редовни, ако присъстват не по-малко от поло-
вината от членовете му. При липса на кворум
председателят отлага заседанието за друга дата,
но не по-късно от 14 дни и заседанието се счита
за редовно независимо от броя на присъства-
щите членове.
(7) Всяко редовно заседание на национал-
ния съвет протича при предварително обявен
дневен ред, който заедно с материалите за засе-
данието се изпраща на членовете му най-малко
7 дни преди датата на заседанието.
(8) Заседанието се води от председателя, а
решения на съвета се взимат с обикновено мно-
зинство от присъстващите негови членове с явно
гласуване.
(9) За решенията на националния съвет се
съставя протокол, който се утвърждава от на-
чалника на НУГ.
Чл. 5. (1) Директорът на държавното лесни-
чейство (ДЛ/държавната дивечовъдна станция
(ДДивС) със заповед назначава специалист,
който да отговаря за дейностите по борба с
ерозията и свлачищата и строежа на укрепи-
телни съоръжения и да води регистъра на во-
досборите с поройна активност.
(2) Специалистът по ал. 1 е служител на ДЛ/
ДДивС с висше образование по специалността
“Горско стопанство”.
Чл. 6. (1) Укрепителните и стабилизацион-
ните мероприятия за борба с ерозията и свла-
чищата се провеждат по водосбори.
(2) Земите и горите със силна и много силна
ерозираност на почвите и свлачищата се обосо-
бяват в лесоустройствените проекти като са-
мостоятелни териториални единици (отдели и
подотдели), категоризират се в “защитни гори”
по смисъла на чл. 4 ЗГ и в тях се осъществяват
специални мерки за защита на почвите.
(3) За водни течения, в чиито водосбори
обхватът на ерозиращите се земи, свлачищата
и териториите, върху които протичат други
денудационни процеси, е над 20 % от общата
площ на водосбора, се определят като поройни
и за тях се изготвят технически проекти или
програми за борба с ерозията.
(4) Проектите или програмите по ал. 3 се
изготвят от структурите и специализираните те-
риториални звена на НУГ или от регистрирани
лица по чл. 39, ал. 1, т. 4 ЗГ за упражняване на
частна лесовъдска практика и за извършване
на дейности в горите и се финансират от:
1. собствениците—за горите и земите, соб-
ственост на физически и юридически лица и на
общините;
2. Националното управление по горите—за
горите и земите, включени в ДГФ;
3. Министерството на околната среда и во-
дите—за горите и земите, включени в нацио-
налните паркове;
4. ползвателите—за горите и земите от ДГФ,
върху които е предоставено безвъзмездно пра-
во на ползване на държавни училища, на науч-
ни институти и на юридически лица на бюджет-
на издръжка, които провеждат обучение или
извършват научна дейност, свързани с управле-
нието, стопанисването, устройството и опазва-
нето на горите.
(5) Проектите и програмите по ал. 3 влизат в
сила след одобряването им от началника на НУГ.
Чл. 7. (1) За провеждане на ефикасна борба
с ерозията и проектиране на необходимите про-
тивоерозионни мероприятия се извършва оцен-
ка на ерозията.
(2) Предмет на оценка са последиците от
ерозията и проявите на ерозионни процеси.
(3) В зависимост от големината на обекта
оценката на ерозията се извършва чрез дистан-
ционни методи с помощта на аерофотоснимки
или само чрез директно проучване на терена.
(4) Резултатите от проучването се отразяват
в карта на ерозията.
Чл. 8. (1) Последиците от ерозията се оценя-
ват в зависимост от морфологичния строеж на
почвите:
1. за почви с три генетични хоризонта се
определят следните степени на ерозираност:
а) слабо ерозирани почви—ерозира се хумус-
ният хоризонт (А);
б) средно ерозирани почви—ерозира се пре-
ходният хоризонт (В);
в) силно ерозирани почви—ерозира се ске-
летният хоризонт (С);
г) много силно ерозирани почви—ерозира
се основната скала (D);
2. за почви с два генетични хоризонта се раз-
граничават следните степени на ерозираност:
а) слабо ерозирани почви—ерозира се пър-
вата половина на хумусния хоризонт (А);
б) средно ерозирани почви—ерозира се вто-
рата половина на хумусния хоризонт (А);
в) силно ерозирани почви—ерозира се хумус-
но-скелетният хоризонт (АС);
г) много силно ерозирани почви—ерозира
се основната скала (D).
(2) За много силно ерозираните почви се
посочват видът на основната скала и посоката
на пукнатините.
Чл. 9. (1) Мероприятията за борбата с еро-
зията и свлачищата и строежът на укрепителни
съоръжения се извършват след проектирането,
включващо:
1. задание за проектиране;
2. идеен проект;
3. работен проект.
(2) В зависимост от площта на обекта и не-
говата специфика проектирането включва иде-
ен проект и работен проект или задание за про-
ектиране и работен проект.